
	ПОКАНА
    ДЪРЖАВНО  ПЪРВЕНСТВО

   клас ФЪНБОРД  и ФОРМУЛА


 1. ПРОЯВА

ДЪРЖАВНО ПЪРВЕНСТВО 2018  за класовете ФЪНБОРД и ФОРМУЛА ще се проведе в акваторията на Бургаския залив, пред спортната база на „Уиндсърф Клуб Бургас” от 10.08.2018 г. до 12.08.2018 г.
2. ОРГАНИЗАТОР 

Проявата се организира от БЪЛГАРСКА ФЕДЕРАЦИЯ ПО ВЕТРОХОДСТВО, с домакин УИНДСЪРФ КЛУБ БУРГАС 

3. ПРАВИЛА

Съгласно Наредбата на БФВ за състезания по ветроходство, проявата ще се ръководи от: Състезателните правила по ветроходство (RRS), Състезателни правила за уиндсърфинг - Приложение В от СПВ, Наредбата на БФВ и Състезателните инструкции.

 4. КАТЕГОРИЯ ЗА РЕКЛАМИРАНЕ

Проявата е определена като категория A в съответствие с Кодекса на ISAF за рекламиране 

Всички лодки са длъжни да поставят рекламни материали на спонсорите по искане на Организатора на проявата.

5. УСЛОВИЯ ЗА УЧАСТИЕ

5.1 Лодки, имащи право на участие, могат да бъдат заявени, като извършат регистрация пред организатора на проявата. Право на участие имат състезатели с картотека, заявени в БФВ. 
Формулярите за заявки ще бъдат на разположение в офиса на регатата, какго следва:

- На 10.08.2018г ./петък/ от 08.00 ч до 10.00 ч.- за формула и фънборд
- На 11.08.2018г./събота/ от 08.00 ч до 10.00 ч.- за  фънборд

Заявки за участие и за двата класа ще бъдат приемани и по интернет на адрес: windsurf_klub_burgas@abv.bg, най-късно до 10.00 часа на 10.08.2018 г. за формула и до 10.00 часа на 11.08.2018г. за фънборд. Всички състезатели трябва да изпратят номерата на автомобилите, с които ще превозват материаласи,на посочения е-майл в срок до 06.08.2018г.
5.2. Формулярите за заявки за участие трябва да бъдат съгласно приложението от Наредбата на БФВ за провеждане на състезания по ветроходство.

5.3.Състезателите трябва да представят документ за самоличност.
5.4. Състезателите трябва да представят документ за предсъстезателен медицински преглед.

5.5. Непълнолетните състезатели трябва да представят декларация от родител за съгласие за участие в проявата.

6. СРОК ЗА ЗАЯВЯВАНЕ

Крайният срок за заявяване е не по-късно от  10.00 часа на 10.08.2018 г. за формула и до 10.00 часа на 11.08.2018г. за фънборд.
7. КЛАСОВЕ
“F” Формула, с класиране за мъже, жени, младежи – ако има най-малко трима състезатели в съответната дивизия
“FB” Фънборд, с класиране за мъже, жени, девойки, младежи – ако има най-малко трима състезатели в съответната дивизия. 
8. СЪСТЕЗАТЕЛЕН ПОЛИГОН И СЪСТЕЗАТЕЛНО РАЗСТОЯНИЕ

8.1. Състезателният полигон ще бъде разположен в акваторията пред спортната база на „Уиндсърф Клуб Бургас”. 

8.2. Състезателното разстояние, реда на преминаване на знаците и от коя страна да бъде оставян всеки от тях ще бъдат уточнени на Техническата конференция на проявата.
9. ПРОГРАМА НА СЪСТЕЗАНИЕТО - Предварителната програма на състезанието е следната:
10.08.2018 г. – петък /формула/
• 09.00 ч. до 10.00 ч.- приемане на заявки за формула и фънборд 
• 11.00 ч - техническа конференция. 

• 13.00 ч първи сигнал “внимание” за първата гонка от състезанието за деня.

• 17.00 ч последен сигнал “внимание” за последната гонка за деня.
11.08.2018 г. – събота /фънборд/
• 09.00 ч. до 10.00 ч.- приемане на заявки за фънборд 
• 11.00 ч техническа конференция. 

• 13.00 ч първи подготвителен сигнал за първата гонка за деня.

• 17.00 ч последен сигнал “внимание” за последната гонка за състезанието.
12.08.2018 г. /фънборд/
• 9.00 ч – при необходимост техническа конференция
• 11.00 ч първи подготвителен сигнал за първата гонка за деня.

• 15.30 ч последен сигнал “внимание” за последната гонка за състезанието.
*Възможно най-рано след изтичане на протестното време и обработка на резултатите - награждаване на победителите и закриване на Регатата.

Организаторите си запазват правата за промени в програмата.  Всяка промяна ще бъде оповестявана на таблото за съобщения пред офиса на регатата най късно непосредствено 30 минути преди подаване на подготвителния сигнал за провеждане на първата гонка за деня.
10. КЛАСИРАНЕ

Ще се прилага Минималната система на класиране, съгласно Състезателните правила по ветроходство 2017 г. - 2020 г. (RSS ).

11. СЪСТЕЗАТЕЛНИ ИНСТРУКЦИИ

Състезателните инструкции на проявата ще бъдат на разположение в офиса на регатата.
12. АЛТЕРНАТИВНИ НАКАЗАНИЯ

12.1 При неспазване на изискванията за сигурност упоменати в съответната точка от състезателната инструкция, състезателите ще бъдат наказвани с 5 наказателни точки.

13. НАГРАДИ

Ще бъдат връчени награди на всички лодки, заели първо, второ и трето място в отделните дивизии .

14. СОЦИАЛНИ ПРОЯВИ

Информация за социалните прояви ще се поставя на официалното табло за съобщения.

15. ЗАСТРАХОВКА

15.1. Всеки състезател трябва да има застраховка, валидна за дните на състезанието.

16. ОТГОВОРНОСТ

16.1. Всички участници в проявата се състезават на свой риск и отговорност.

16.2. Организаторът на проявата, както и всяко физическо или юридическо лице, свързано с организацията на проявата не носят отговорност за имуществени и не имуществени щети, нараняване или смърт на състезател, настъпили на брега или в морето по време на участие в проява, за която се отнася тази инструкция.

17. ТЕЛЕВИЗИЯ И МЕДИИ

С подаване на заявката за участие всички състезатели автоматично предоставят безвъзмездно на Организатора на проявата за вечни времена правата да заснема, използва и показва по всяко време и по свой избор всякакъв филмов и видео материал, фотографии и др., включително и на цифрови носители, заснети по време на проявата и съдържащи изображения на съответните състезатели.

18. НАСТАНЯВАНЕ

Всички състезатели и гости на проявата осигуряват пребиваването си на регатата по свое усмотрение и за своя сметка. 

